tomron87/hebrew-wikipedia-sentences-corpus huggingface dataset:
"Million Reasons", יצא בתחילה כסינגל השיווקי הראשון, אך לאחר שגאגא הופיעה עם השיר מספר פעמיים והוא קיבל השמעות ברדיו הפך לסינגל השני הרשמי מתוך האלבום.
הסינגל השיווקי השני שהפך ליחיד מהאלבום נבחר להיות "A-Yo", שהיה זמין להורדה ב-18 באוקטובר 2016, שלושה ימים טרם יציאת האלבום.
פעולות קידום המכירות עבור האלבום, החלו כאשר הסינגל "Perfect Illusion" יצא כסינגל הראשון שאיתו הופיעה ב-10 בספטמבר 2016 במועדון בשם "Moth Club" בלונדון.
באותה הופעה ביצעה בנוסף גרסת פסנתר ללהיט "Bad Romance".
גאגא צרפה את "Perfect Illusion" בתוך הטריילר של העונה השישית של התוכנית "American Horror Story: Roanoke", ופרסמה בחנות "Apple Music" מספר פרסומות לקניית האלבום והתראיינה בתוכנית "Good Morning America" והעיתון "The New York Times".
ב-22 באוקטובר 2016 הופיעה עם השירים "Million Reasons" ו-"A-Yo" בתוכנית Saturday Night Live בליווי פסנתר וגיטרה בשיתוף פעולה עם זמרת הליווי הילרי לינדסי.
מבקר המגזין "Paste" כינה את גאגא "כשחקנית וזמרת מדהימה, שיודעת איך מוזיקה חיה אמורה להישמע" לאחר הופעתה בתוכנית.
ב-25 באוקטובר 2016 הופיעה בתוכנית הקריוקי "The Late Late Show with James Corden" שם שרה את להיטיה הקודמים ואת שני הסינגלים מהאלבום, "Perfect Illusion" ו-"Million Reasons".
במהלך התוכנית גאגא דיברה על מופע הסופרבול שתופיע בו בפברואר שנת 2017 ועל רישיון הנהיגה שקיבלה ב-2016 ואף ניסתה להנהיג את המכונית.
הופעתה בתוכנית קיבלה מעל ל-49 מיליון צפיות ב-YouTube.
כשבוע לאחר ההופעה, טסה גאגא ליפן כדי לקדם את Joanne שם.
בטקס פרסי המוזיקה האמריקאית של 2016, הופיעה עם Milion Reasons בליווי גיטרה ורקע פרחוני.
זו היא ההופעה שלה בטקס מזה ארבע שנים מאז שנת 2013 עם השיר, Do What U Want.
בילבורד דירג את המופע כשלישי הטוב ביותר באותו הערב וקרא לו "מופע של ביצועיים מהדהדים".
מספר ימים לאחר מכן ביקרה גאגא באיגוד הומלסים של קהילת הלהט"ב בניו יורק וביצעה שם גרסת גיטרה ל-Milion Reasons לבושה בחולצת טריקו רשומה במילים "היה חזק".
היא גם השתתפה בקמפיין של הפוליטיקאית הילרי קלינטון למועמדות לנשיאותה בשנת 2016, במהלכו הופיעה עם השירים מהאלבום "Angel Down" ו-"Come to Mama".
ב-6 בדצמבר 2016 טסה לפריז והופיעה במהלך תערוכת האופנה של ויקטוריה'ס סיקרט עם השירים John Wayne, Million Reasons, A-Yo.
במהלך העונה ה-13 של תוכנית המציאות " The X Factor" בבריטניה, גאגא הופעה עם Milion Reasons ברקע של ירח סגול ושמיים.
ב-2017 במהלך הופעתה בפסטיבל "Coachella" בקליפורניה, גאגא ביצעה את כל להיטיה הקודמים ושלושה שירים מהאלבום, A-Yo, Million Reasons, ו-John Wayne.
ב-5 באוקטובר 2016 יצאה גאגא למיני סיבוב הופעות בשם, "Diva bar Tour" בחסות "Bud Light".
הסיבוב כלל כ-3 הופעות סך הכול בניו יורק, נאשוויל, ולוס אנג'לס בין 5 באוקטובר ל-27 באותו החודש.
כול המופעים הוצאו בדף הפייסבוק של "Bud Light" ובחשבונה הפרטי של גאגא להזרמת מדיה.
שתי הופעות מהסבב עם השירים A-Yo ו-Million Reasons הועלו לאתר ה-Vevo של גאגא וקיבלו כ-1.8 ו-6.3, מיליון צפיות בהתאמה.
ב-5 בפברואר 2017 זמן קצר לאחר הופעתה במופע המחצית של הסופרבול LI הודיעה גאגא שתצא למסע הופעות רשמי לקידום האלבום בשם, Joanne World Tour.
המסע התחיל ב-1 באוגוסט 2017 ואמור להסתיים בשנת 2018. כבר בתחילת ה-18 ההופעות הראשונות של הסבב הוא קיבל מעל ל-49 מיליון הכנסות מתוך כ-58 הופעות סך הכול.
הסבב הוכתר כסבב המצליח ביותר של אמן סולו ושל זמרת לשנת 2017 עם מעל ל-83 מיליון הכנסות.
בסופו של דבר, גאגא ביטלה את 10 ההופעות האחרונות בסיבוב ההופעות שלה בעקבות התקפי פיברומיאלגיה.
ב-2 ההופעות האחרונות של סיבוב ההופעות גאגא צילמה את סיבוב ההופעות באופן מקצועי, מה שמרמז על DVD של סיבוב ההופעות שיצא בקרוב.
סה"כ עם סיבוב הופעות זה, גאגא הופיעה 49 פעמים, עם הכנסות של 94.9 מיליון דולר ועם מעל ל-841,935 כרטיסים שנמכרו.
ב-8 בספטמבר 2017 יצא לאור הסרט תיעודי הראשון של גאגא בשם, "Gaga: Five Foot Two" המראה את תהליך הפקתו והוצאתו של האלבום, עם צילומים מאחורי הקלעים של הקלטת הסינגלים ושיחות אישיות של גאגא עם משפחתה.
בסופו ניתן לראות את ההכנות להופעתה בטקס המחצית של מופע הסופרבול LI ב-5 בפברואר באותה שנה.
הסרט זכה בקטגוריית הסרט התיעודי הטוב ביותר בטקס פרסי הסרטים והטלוויזיה של MTV לשנת 2018.
האלבום קיבל ביציאתו כ-68 נקודות מתוך 100 באתר Metacritic שהתבסס על כ-27 מבקרי מוזיקה.
העיתונאי הבריטי ניל מק'ורמיק נתן לאלבום כארבעה כוכבים מתוך חמישה בסקירתו שפורסמה בדיילי טלגרף.
סטיבן תומאס ארלוויין מהאתר AllMusic העניק ל-Joanne סקירה חיובית בעיקר שכללה שלושה וחצי כוכבים מתוך חמישה.
אותו דירוג של כוכבים ניתן לאלבום במגזין הרולינג סטון שאמר על האלבום שהוא "בית הספר הישן של שנות התשעים, אלבום רוק רך, שכבד על הגיטרה אקוסטית", והוסיפו כי "על כל הלהיטים והחסרונות שלה, Joanne הוא תזכורת מבורכת למה העולם צריך את גאגא מסביב".
כתב של האתר "The A.V.
Club" שיבח את האלבום ואמר כי "לא רק שהשירים, "Diamond Heart", "John Wayne", "Sinner's Prayer" "Hey Girl", הם הטובים הטובים ביותר באלבום, הם מדגישים את עוצמת הקול של גאגא".
אחת מהביקורות השליליות על האלבום היו ממיקאל ווד מהעיתון, "Los Angeles Times" שאמר כי, "חסרים סיפורים חזקים, יש תרגילים סגנונים של גאגא בלבד".
ריץ 'ג'וזוויק שנתן סקירה של Joanne למגזין "Spin" טען "שלא מצא את האבולוציה המוזיקלית שגאגא הציג באלבום כאותנטי והוסיף "זה מובן ש-Joanne מוצא את גאגא מבצעת אותנטיות...
הדימוי כאן הוא האשליה, באמת..
אינו מושלם כפי שהוא מוצג בקפידה".
הכתב גרג קוט מהעיתון, "Chicago Times" העניק לאלבום כשני כוכבים מתוך ארבעה והוסיף, "גאגא נשמעת כאילו היא מנסה יותר מדי עם Joanne" ואמר בהמשך את ביקורתו על הפרשנות החברתית בשירים כמו, "Come to Mama" ו-"Angel Down".
ג'ון קרמנסיה מהעיתון, "The New York Times" אמר על האלבום "שהצליל הבסיסי של האלבום לא בא בהפתעה".
"ליידי גאגא תמיד הייתה פשוט זמרת ממוקדת מדי".
"Joanne אינו נועז או רדיקלי וזה הגיוני, כתגובה לעברה וגם לפופ המפוספס שסובב אותה, האלבום פשוט מבולבל ולא מובן".
בישראל האלבום קיבל ביקורות מעורבות, הכתב רז ישראלי מהאתר "Nrg" אמר "ברגע שגאגא הפסיקה עם התחפושות והגימיקים ששיגעו את העולם, היא הפסיקה לעניין, האלבום מתון, שגרתי, ומשעמם.
גאגא השאירה את המוזיקה למישהי הרבה פחות מגניבה".
בניגוד לביקורת השלילית, הכתב גל אוחובסקי סקר את האלבום באתר "Mako" וטען "שהאלבום הוא לא רע בכלל, גאגא ממציאה את עצמה מחדש שוב כזמרת רוק פופ בוגרת שכוחה בלדות עוצמתיות, Joanne מחזיר אותה למשחק".
בארצות הברית "Joanne" הגיע למקום הראשון במצעד הבילבורד 200 לאחר שמכר מעל 170,000 עותקים בשבוע הראשון לצאתו בארצות הברית וקיבל כ-26 מיליון הזרמות מדיה.
בשבועו השני מכירת האלבום ירדו ב-70% ומכרו כ-61,000 עותקים ולכן האלבום ירד למקום החמישי במצעד.
נכון לחודש אפריל 2017, האלבום מכר מעל 515,000 עותקים בארצות הברית והוכתר כתואר פלטינה.
לאחר הופעתה של גאגא במופע המחצית של הסופרבול LI, האלבום עלה מהמקום ה-66 למקום הראשון במצעד לאחר שמכר כ-71,000 עותקים.
בקנדה Joanne הגיע למקום השני במצעד האלבומים לאחר שמכר כ-17,000 עותקים ביציאתו, כאשר במקום הראשון נמצא האלבום "You Want It Darker" של הזמר לאונרד כהן.
ב-4 בנובמבר 2016 האלבום כתואר זהב על ידי "איגוד תעשיית ההקלטות של קנדה".
כמו בארצות הברית גם בקנדה האלבום עלה ממקומו לאחר הופעתה מהמקום החמישים וארבע לשני.
בבריטניה האלבום הופיע לראשונה במקום השני במצעד האלבומים הרשמי עם מכירות שבועיות של כ-26,694 כאשר בפסגת המצעד נמצא אלבום האוסף של אלביס פרסלי, "The Wonder of You".
במצעד אלבומי הזרמות המדיה האלבום גם הגיע למקום השני, למקום הראשון במצעד ההורדות, ולמקום החמישי במצעד מכירת האלבומים הפיזיים.
בשבוע השני האלבום ירד למקום ה-14 במצעד הרשמי עם מכירות של כ-9,602 עותקים.
נכון לפברואר 2017, האלבום מכר מעל 90,624 עותקים במדינה והוכתר כאלבום כסף על ידי "איגוד תעשיית ההקלטות של בריטניה".
לאחר הופעתה בסופרבול LI האלבום עלה למקום ה-11 מהמקום ה-88 במצעד הרשמי עם מכירות של כ-5,282 עותקים.
באירלנד, האלבום הופיע לראשונה במיקום השלישי במצעד האלבומים הרשמי.
בצרפת הייתה לאלבום הופעת בכורה נמוכה מהצפוי, בכך שנכנס למקום התשיעי במצעד עם כ-8,000 עותקים ביציאתו.
האתר "Pure Charts" אמר כי "ההצלחה המתונה של הסינגל המוביל, Perfect Illusion היא זאת שגרמה למכירותיו הנמכות של האלבום".
לקראת סוף השנה, Joanne הוכתר כאחד מתוך האלבומים המאכזבים מסחרית של השנה עם מכירות של כ-12,000 עותקים בסופה, ומעל 20,000 עד היום.
בניו זילנד ואוסטרליה הגיע למקום השני במצעד האלבומים הרשמי, וביפן מכר כ-8,026 עותקים ביציאתו והגיע למקום העשירי במצעד ולמקום הראשון במצעד האלבומים הבין לאומים.
נכון לפי "הפדרציה הבינלאומית של התעשייה הפונוגרפית" (איגוד שמייצג את תעשיית ההקלטות ברחבי העולם) האלבום הוכתר כ-22 הנמכר ביותר של 2016 לאחר שמכר מעל למיליון עותקים במשך של כחודשים לצאתו לפי סוף השנה.
אנדרו אונטרברגר ממגזין הבילבורד אמר במאמרו, "מיילי סיירוס, Malibu, ואלבום חדש.
האם זו תהיה הגרסה של סיירוס ל-Joanne של ליידי גאגא?
בעודו אומר שהתיאורה של סיירוס על אלבומה החדש ("Younger Now") "נשמע מוכר בקריאה ראשונה" וכי הוא "לא כל כך שונה מהרטוריקה שאומצה על ידי כוכבת פופ אחרת שממוקמת במרכז (גאגא) שקדמה לה בחזרתה, המוזיקה החדשה של סיירוס לוקחת אותה למסלול דומה".
מליסה אנגלמן כתבה במאמרה באתר "Odyssey", "האם מיילי סיירוס העתיקה מליידי גאגא?", כאשר טוענת כי "מיילי לוקחת רמז מ-"Mother Monster" כדרך לבעוט את הקריירה שלה מלבד האנה מונטנה".
במהלך סקירת אלבומה האחרון של הזמרת קשה, "Rainbow" ספנסר קורנהאבר מ-"The Atlantic" אמר כי "כמו גאגא עם Joanne בשנה שעברה, קשה נסחרת בחבטה אלקטרונית למכשירים אנלוגיים ולג'אנרים שלמעשה או לא, קל יותר להיתפס כ"אותנטית".
רוק אנד רול, קאנטרי, ומוזיקה עממית וגם כמו גאגא, היא מנסה לבצע את הסיבוב הזה בזמן שהיא מתמוטטת, אבל לא לגמרי נוטשת את התדמית הקודמת שלה".
בכתיבתו למגזין, "Vanity Fair" ג'וש דובוף אמר "לכאורה ג'סטין טימברלייק מזכיר את התחושה של התקופה בה Joanne יצא לאור, אשר מבחינה אסתטית היה הדבר הבולט ביותר כובע הבוקרים הוורוד אשר חבשה בכריכת האלבום ובהופעות הקידום שלו ברחבי העולם.
ולאחרונה נראה כי מיילי סיירוס וקשה עברו מצליל פופ ממוקד יותר למשהו שורשי יותר.
גארי טראסט כתב במאמרו בבילבורד על "Million Reasons", "האם ליידי גאגא מחזירה שוב את תקופת הווקאליות שלה?
הבלדה אשר מונעת על ידי קולה החזק של גאגא ממשיכה להתפרץ ברדיו".
באותו מאמר, רוב לוקאס מתחנת הרדיו "WTSS" "ראה את השיר כחלק מתמונה מוזיקלית גדולה יותר בהתחשבות במשמעות של השיר הרועם בהם שורת המילים "אני משתחווה לתפילות" מראה ווקאליות חזקה".
בנוסף אמר כי "אנחנו נכנסים לעידן חדש של בלדות מסורתיות ושירה גדולה".
אמניות כמו נואה סיירוס ונלי פורטדו הודו בהשפעה שהייתה להן על תהליך הכתיבה של אלבומם.
בריאיון עם מגזין "V", נואה אמרה כי היא "נתקעה ב-Joanne", והוסיפה כי "גאגא הרגה את זה והשנה, עם האלבום היא באמת עוררה בי השראה גדולה".
במגזין הרולינג סטון היא אמרה כי "מוזיקת הקאנטרי שבתוך Joanne שימשה חלק גדול בתהליך כתיבת אלבומה בחודשים האחרונים".
נלי שיתפה בחשבון האינסטגרם שלה כי "אני על הפסנתר היום, בגלל ההשראה המוזהבת שאת מביאה".
בראד ויט מבילבורד הכתיר את הכובע הוורוד של Joanne כאביזר הכרת הפופ של השנה".
שנהטקסקטגוריהתוצאהמקור2016פרסי המוזיקה של "GAFFA" (נורווגיה)האלבום הבין לאומי של השנהפרסי המוזיקה של "GAFFA" (שוודיה)2018פרס גראמיאלבום הפופ ווקאל הטוב ביותר
John או John The Ripper היא תוכנת קוד פתוח, המשמשת לאימות נתונים ופיצוח סיסמאות מוצפנות.
התוכנה נכתבה בשפת C ופותחה על ידי חברת Solar Designer.
תחילה פותחה במקור עבור מערכות הפעלה דמויות יוניקס, בהמשך הורחבה וכיום תומכת ב-15 מערכות הפעלה שונות, כגון: Linux, Windows, OpenVMS, FreeBSD, OSX ועוד.
בעלת 3 גרסאות: גרסה הניתנת להורדה בחינם (Free Edition), גרסה בתשלום המותאמת למגוון רחב יותר של מערכות הפעלה (John the Ripper Pro) וגרסה מותאמת למכשירי אנדרואיד (Hash Suite Droid).
לתוכנה יכולת פיצוח סיסמאות מגובבות ומוצפנות בשיטות רבות כגון: DES, MD4, MD5, Blowfish, LM, BSDI, Kerberos.
לאחר טעינת הנתונים התוכנה מזהה את שיטת ההצפנה ומפצחת אותה במספר דרכים:
בנוסף, לתוכנה יכולת לזיהוי איכות סיסמאות הבודק האם הסיסמה המוזנת מספיק טובה וקשה לפיצוח או שמא יש להחליפה.
השימוש הסטנדרטי בתוכנה, בסביבת יוניקס, יתבצע כדלקמן:
"John Wayne" (בעברית: "ג'ון ויין") הוא שיר של הזמרת האמריקאית ליידי גאגא מתוך אלבום האולפן החמישי שלה, Joanne.
השיר יצא לאור ב-21 באוקטובר 2016, ביחד עם צאתו של האלבום, תחת חסותה של חברת התקליטים אינטרסקופ רקורדס.
לאחר שחרורו של הסינגל המוביל, "Perfect Illusion" ב-9 בספטמבר 2016, יצא לאור האלבום, וכך גם השיר.
את השיר כתבה גאגא ביחד עם מארק רונסון, מייקל טאקר, וג'וש הום.
את השיר הפיקו גאגא בלאד פופ ורונסון.
תחילה, לא הסבה גאגא את תשומת לבה אל השיר, ורק לאחר מכן לקראת פברואר 2017, הודיעה גאגא ברשתות החברתיות כי עתיד לצאת ווידאו קליפ לשיר, אך הוסיפה כי הוא לא יהיה סינגל רשמי או סינגל שיווקי מן האלבום.
השיר כשמו מדבר על ג'ון ויין, שהיה שחקן קולנוע אמריקאי, שזכה בפרס אוסקר לשחקן הטוב ביותר, בפרס גלובוס הזהב לשחקן הטוב ביותר בסרט דרמטי ובפרס גלובוס הזהב על מפעל חיים.
בתחילת חודש פברואר התחילו לדלוף חלקים מהווידאו קליפ שצילמה גאגא, ורק כמה ימים לאחר צאתו המקורית של הווידאו קליפ המלא בערוץ ה-Vevo שלה, הודלף הווידאו קליפ המלא.
ב-9 בפברואר 2017, העלתה גאגא את הווידאו קליפ לערוצה, ודאגה לחסום או למחוק את מרבית ההדלפות שיצאו מלכתחילה.
בווידאו קליפ ניתן לראות את גאגא רוכבת על אופנועים, נוסעת במכוניות, שוברת דברים, ויורה באנשים.
באמצע הווידאו קליפ ניתן היה לראות את גאגא דורסת כלב עם מכוניתה, דבר אשר גרר תגובות רבות מצד מעריציה ומבקריה.
הווידאו קליפ נכון לאוקטובר 2018, צבר למעלה מ-32 מיליון צפיות.
בספוטיפיי צבר השיר למעלה מ-72 מיליון השמעות.
הקליפ המלווה לשיר נכנס לרשימת 15 הקליפים הטובים ביותר של ליידי גאגא.
שנהטקס הפרסקטגוריהתוצאהמקור2017פרסי קליאווידאו קליפיםתואר כסוף
"Joanne" (בעברית: "ג'ואן") הוא הסינגל השלישי של זמרת הפופ האמריקאית ליידי גאגא מתוך אלבום האולפן החמישי שלה, Joanne שנושא את שם האלבום.
השיר יצא תחילה כסינגל באיטליה בלבד ולאחר מכן ברחבי העולם.
השיר נכתב והופק על ידי גאגא ומארק רונסון בשיתוף חלקים נוספים עם בלאדפופ.
שם זה מסמל את שמה האמצעי של גאגא על שם דודתה ג'ואן גרמונטה שנפטרה ממחלת הזאבת בגיל 19. גאגא אמרה כי האלבום הזה יוקדש לה, ובין דפי האלבום ניתן לראות תמונה של דודתה של גאגא בצעירותה.
היא אמרה כי לשיר יש אפקט ריפוי לאנשים העוסקים באובדן.
מבחינה מוזיקלית, זהו שיר כפרי עם קומפוזיציה אקוסטית מופשטת.
המילים מדברות על מותה של ג'ואן מנקודת מבטה של משפחתה של גאגא.
בשל אי יציאתו כסינגל רשמי ברחבי העולם בשנת יציאתו האלבום, השיר לא נחל הצלחה רבה במצעדים והגיע למקום ה-190 בצרפת ול-154 בהממלכה המאוחדת.
השיר בוצע על ידי גאגא בתוכנית האירוח "Alan Carr's Happy Hour", בתוכנית "News Zero" ביפן, ובסבבי ההופעות "Diva Bar Tour" ו-"Joanne World Tour" בין 2016 ל-2017. בנוסף נכלל קטע קצר שלו בסרט הדוקומנטרי של גאגא שיצא ב-2017, Gaga: Five Foot Two.
גאגא הודיעה כי באלבומה החדש שיקרא על שם דודתה, יהיה גם שיר שיישא את אותו שם.
השיר הוא ה-3 באלבום, כשקודמו היה הסינגל הראשון מן האלבום "Perfect Illusion".
את השיר כתבה גאגא ביחד עם רונסון.
את השיר הפיקו גאגא, רונסון, ובלאד פופ.
השיר זכה לשבחים רבים מצד מעריציה של הזמרת שהגדירו את השיר כשיר מרגש.
השיר יצא לאור ביחד עם האלבום ב-21 באוקטובר 2017, בדיוק כמו "John Wayne".
אף על פי שזכה לתשומת לב רבה מצידה של גאגא ומצד הקהל, הודיעה גאגא כי השיר לא יהיה סינגל מן האלבום אך ב-22 בדצמבר 2017 יצא לאור כסינגל באיטליה בלבד.
לאחר מספר שבועות, הסינגל הפך רשמית לשלישי מתוך האלבום ויצא ברחבי העולם.
בגראמי 2018 גאגא הופיעה עם השיר, בנוסף ללהיטה מאותו האלבום והסינגל השני, Million Reasons.
הביקורות על השיר היו טובות ברובן, רוב שפילד מהמגזין רולינג סטון תיאר את "Joanne" כ-"בלדה נוגעת ללב", שבה "כל סימן של דיסקו או גלאם מושתק על ידי אצבעותיה על מיתרי הגיטרה".
אמילי מקיי, נמי, כתבה כי "שיר מרענן של יופי נהדר ופשוט, משפיע יותר על כל מה שעשה גאגא לפני כן, והציג את הכוח הרגשי במקום את כוחו של הקול הגדול הזה".
סאל סינקואמני ממגזין הביקורות האינטרנטי "Slant Magazine" העניק לשיר ביקורת חיובית בהשוואה לבלדות הנוספות באלבום וציין כי "הביצועים הקולים נשמעים יחסית מאופקים".
פטריק בראון מהאתר "Idolator" אמר כי "Joanne הוא בהחלט הדוגמה הטובה ביותר של האני האמיתי והאסתטי שגאגא כבר מדברת עליו לפני שחרור האלבום, מלאה בקטעי גיטרה יפים ומראה את קולה הטוב ביותר".
מארק סנטייקר מהמגזין אנטרטיינמנט ויקלי אמר כי השיר הוא "הבלדה הכי מקורית ומפרקת של גאגא מזה שנים".
כאשר ניל מק'קארמיץ כתב לעיתון הבריטי דיילי טלגרף הוא כינה את Joanne כ-"מקסים".
סנדי כהן מהעיתון "וושינגטון טיימס" אמרה ש-"במהלך השיר קולה של גאגא נשמע מושפע, מגובה על ידי גיטרה אקוסטית וכלי הקשה פשוטים, אך בסופו של דבר הוא מעניק לשיר תחושה נצחית".
בעיתון אייריש טיימס לורנס מקין כינה את השיר כ-"בלדת גיטרה מדהימה" ואמר כי הוא "הוא פשוט חושף את שריון הפופ של גאגא ומגלה צד קשה הרבה יותר שלה".
גאגא הופיעה לראשונה עם השיר ב-5 באוקטובר 2016 במיני סבב ההופעות שלה "Diva Bar Tour" שנמשך עם כ-3 מופעים בארצות הברית.
ההופעה הבאה של השיר הייתה בתוכנית "News Zero" ביפן שבה ביצעה את השיר בגיטרה בשידור חי.
השיר גם נכלל בסבב ההופעות הרשמי שלה Joanne World Tour שבו היא מבצעת את השיר לבושה בתלבושת מיוחדת שעשויה מעיתונים וכובע תואם, בליווי גיטרה שעלייה חרוט "Joanne".
השיר גם הוצג בסרט הדוקומנטרי של גאגא "Gaga: Five Foot Two" אשר תיעד את ההכנות של גאגא לאלבום ולהופעות שונות.
באחת הסצנות, גאגא ואביה מבקרים את סבתה בבית האבות והיא משמיעה לה את השיר.
אביה מתמלא ברגש ויוצא אל מחוץ לדלת במהלך השמעת השיר, סבתה מרגיעה אותה בכך שהיא אומרת לה שהיא "צודקת עם השיר ושעברו כבר מספר רב של שנים והכול הסתדר כיום".
ספנסר קורנהאבר מ-"The Atlantic" אמר כי "זו היא הסצנה הבלתי נשכחת של הסרט".
שנהטקס הפרסקטגוריהתוצאהמקור2018פרסי הגראמיביצוע סולו הפופ הטוב ביותרזכייה
+תאריכי יציאות ופורמטים של "Joanne"אזורתאריךפורמטגרסהחברהמקוראיטליה22 בדצמבר 2017רדיו להיטים עכשיוויגרסת אלבוםיוניברסל מיוזיק גרופעולם26 בינואר 2018הורדה דיגיטליתגרסת פסנתראינטרסקופ, יוניברסל
Joanne World Tour הוא סיבוב ההופעות החמישי של הזמרת האמריקאית ליידי גאגא שנועד לקדם את אלבומה החמישי Joanne.
הוא החל ב-1 באוגוסט 2017, בקנדה והסתיים ב-23 בפברואר 2018, בברמינגהם, בריטניה.
לאחר צאת מכירת הכרטיסים אשר נמכרו במהרה באירופה וצפון אמריקה, נוספו תאריכים נוספים בשתי היבשות.
סיבוב ההופעות נחשב ל-"מתון ומינימליסטי יותר" שבמהלכו הגדירו את גאגא כ-"מאופקת ורגישה יותר" בהשוואה לסבבי ההופעות הקודמים שלה לצד ביקורות משבחות על תלבושות המופע, יכולות השירה שלה, והקשר העמוק בינה לבין מעריציה.
בסיומו, גרף כ-95 מיליון דולר הכנסות מתוך 841,935 כרטיסים שנמכרו במלואם.
בשנת 2018, הועמד לפרס סיבוב ההופעות של השנה בטקס פרסי "Pollstar" ודורג על ידי המגזין במקום ה-14 במצעד 100 הסבבים המובילים של השנה ב-2017.
שבועיים לפני יציאתו של אלבום האולפן החמישי של גאגא, Joanne באוקטובר 2016, היא החלה להופיע במיני סבב הופעות לקידומו בשם, "Dive Bar Tour" אשר ביקר בערים ברחבי ארצות הברית.
ב-34 באוקטובר 2016, גאגא אישרה לזמר הווארד סטרן כי היא תצא בהמשך לסבב עולמי מלבד "Dive Bar Tour" כדי להמשיך לקדם את האלבום.
היא גם הבהירה כי זה יוכל לקרות רק לאחר הופעתה במופע המחצית של הסופרבול LI שהתקיים ב-5 בפברואר 2017. לאחר מופע המחצית, גאגא הודיעה על סיבוב הופעות עולמי בשם "Joanne World Tour" שיחל ב-1 באוגוסט 2017 באצטדיון "Rogers" בוונקובר, קנדה וימשיך עד 18 בדצמבר 2017 שבו יסתיים באינגלווד, קליפורניה.
סך הכול יכלול 60 הופעות, 41 בצפון אמריקה, 18 באירופה.
ב-2 במרץ 2017, פסטיבל קואצ'לה הודיע כי גאגא תופיע בו לאחר שהזמרת ביונסה לאלצה לבטל את המופע בשל הריונה מהראפר ג'יי זי.
בילבורד הודיע כי יכול להיות ש-"Joanne World Tour" יחל עם הופעות "Coachella", ארבעה חודשים מוקדם מהצפוי במקור.
בריאיון עם המגזין "Entertainment Weekly" הכוריאוגרף של גאגא, ריצ'רד ג'קסון, אישר שההופעות בפסטיבל נועדו באופן בלעדי לפסטיבל, והסיבוב העולמי יהיה שונה לחלוטין.
עם זאת, אלמנטים מן מופע הפסטיבל כמו גם מין מופע המחצית של הסופרבול LI, נשמרו בחלקים בסבב.
בתקופת המופעים בסבב, גאגא החלה לחוות כאבים כרוניים בגופה בשל מחלת הפיברומיאלגיה שבה חלתה ולכן הייתה צפויה להופיע בברזיל במסגרת פסטיבל "Rock in Rio" אך בשל מצבה הבריאותי נאלצה לבטל אותה לאחר אשפוז בבית חולים.
ב-18 בספטמבר הודיעה באופן רשמי על דחיית המשך סיבוב ההופעות לתאריכים 14 בינואר 2018 עד 23 בפברואר 2018. גאגא הודיעה על ביטול 10 התאריכים האחרונים של הסיבוב הופעות באירופה, בעקבות כאב חמור.
הסיבוב הופעות הסתיים בסופו של דבר כאשר התקיימו 49 הופעות, וב-2 ההופעות האחרונות של גאגא בבריטניה היא צילמה באופן מקצועי את המופע מה שרימז על כך שתוציא בעתיד DVD לסבב.
את תוכניות "Joanne World Tour" בתקופת 2017, נדרשו להשהות באופן זמני לחזרותיה של גאגא להופעתה בפסטיבל קואצ'לה.
עם זאת, הרעיון שלו היה בפיתוח מאז הופעתה בסופרבול LI והחזרות החלו לאחר שגאגא סיימה לצלם את הסרט כוכב נולד, בתפקידה הראשי הראשון כשחקנית.
עד יולי 2017, גאגא אמרה למגזין בילבורד כי היא וצוותה דנים בתהליך בחירת השירים וכן איפה כל מה שהם רוצים בכוריאוגרפיה במופע.
היא אישרה את תוכניותיה להוציא מוזיקה נוספת בסיבוב הופעות, כפי שעשתה עם השיר, "The Cure", ששוחרר לראשונה בעקבות הופעתה בקואצ'לה.
גאגא גם אמרה כי יצאה לסבב ההופעות השיווקי "Dive Bar Tour" בלאס וגאס ביולי 2017 לפני שהחלה את הסבב הרשמי כדי שהיא תוכל, "באמת להתחבר לכל אדם בצורה הכי אינטימית שאני יכולה כאשר הסבב יתחיל, כפי שאני אעשה ב-"Dive Bar Tour" במועדונים קטנים עם קהל מצומצם".
גאגא אמרה בנוסף כי רצתה לכבד את קורבנות הפיגוע במנצ'סטר ארנה (2017), שהתרחשה במאי אותה שנה, בכל הופעה בסבב.בפברואר 2017, גאגא חשפה ספר מיוחד עבור "Joanne World Tour" אשר נמכר בהמשך במסגרת הסחורה בו.
בתוכו נכללו תמונות של גאגא ודוגמנויות כגון סטייסי קורן ודריה סברטילובה שהצטלמו לתמונות עם תפאורת עץ.
סחורות נוספות במסגרת הסבב כללו שרשראות, צעיפים, מעילים, וחולצות טריקו עם כיתובים ולוגוים מהאלבום.
הם הועמדו למכירה בחנות הבגדים "Urban Outfitters" החל מ-19 במאי 2017, הקולקציה כללה כ-10 פריטים עבור נשים וגברים.
גאגא אישרה ביולי 2017 כי תכנון הבמה הושלם והבנייה בעיצומה.
הבמה נחשבה בעיניה לשונה מכל במות סיבובי ההופעות הקודמים שלה, היא הוסיף כי "תאורה כי דבר גדול הפעם".
הבמה המרכזית נבנתה בשיתוף פעולה עם "Tait Inc".
עם מנהל ההפקה רוברט הידרו מולין, והמעצב היצירתי לירוי בנט.
רוחבה היה כ-26 מטר ולווה בשני שלבי לוויין, היא הורכבה משלוש פלטפורמות נעות ברוחב של 17 מטרים ובאופן מקביל לשתי מעליות נוספות בגובה של 50 מטר אשר הזיזו את הבמה לכיוון אלכסוני, מוגבה, שטוח, או מוצלב.
בנוסף, 18 מטר מעל הקהל ישנם שלושה תרמילי ברקים מתנפחים עם תצוגות הקרנת וידאו, המשמשים גם כגשרים.
כאשר הם לא משמשים לסרטונים, הם יורדים כדי לחבר את הבמה המרכזית לבמות הלוויין העגולות ולבמה "B", המאפשרת גישה למבצעים לעבור ביניהם.
דרך הפלטפורמות והבמה, גאגא הצליח לחצות את כל הזירה ולהופיע קרוב לקהל.
במות הלוויין כללו גם שתי מעליות הידראוליות בגודל 10 מטר (3.0 מ'), שהעלו אותה לפלטפורמה על בימת הבמה.
בביצועיים האקוסטיים שלה, גאגא השתמשה בפסנתר מואר המעוצב בצורת לב לייזר ורוד בגודל 1.25 אינץ'.
כמו בסיבובי ההופעות הקודמים של גאגא, המופע חולק לקטעים נפרדים, שלכל אחד מהם כלל החלפת תלבושת.
גאגא אמנם לא שיתפה שום סקיצות או פרטים הנוגעים לתלבושות לפני תחילת הסבב, אך דווח כי כמעט 50,000 קריסטלי סברובסקי שימשו בעת תכנון התלבושות והאביזרים עבורה ועבור הרקדנים.
שרה טנו, שעבדה כמאפרת בסיבוב ההופעות, חשפה כי אפילו גבישים שומשו על עיניה של גאגא "במטרה ליצור אפקט רב ממדי שמאיר את הבמה".
גאגא שיתפה תמונה באינסטגרם לפני ההופעה הראשונה, והעניקה תצוגה מקדימה של הפאה הדו-גוונית, הכתומה והירוקה שלה שלבשה אחר כך למופעים.
התלבושת הראשונה שלבשה על ידה הייתה בגד גוף שחור עם תכשיטים עם רקמה כבדה, והושלם עם כובע פאייטים מגובש.
תלבושתה עוצבה על ידי אלכסנדר וואנג, שאמר כי עיצב אותה בהשראת "האנרגיה המדהימה של גאגא" ו-"הרוח המערבית", כמו גם מהפיכתה לג'ואן.
בדיון על יצירותיו עם מגזין ווג, הוסיף וואנג עוד כי התלבושת הושפעה מ-"התפרים והקישוטים הכבדים של מגף הבוקרים".
מאוחר יותר הופיעה גאגא על הבמה במראות "בהשראת המערב" נוספים.
באחד מהם לבשה גאגא מעיל שחור עם שוליות עור רבות, יחד עם מגפיים שחורים עד ליריכה, רשתות דגים וכובע שחור.
כשהיא פשטה את הז'קט, היא נראתה בבגד גוף חתוך מעור רשת.
תלבושת "בוקרת" נוספת הורכבה מכובע רחב שוליים לבן שצבוע בעבודת יד ובגדים המזכירים עיתונים, עליהם כותרות שירים ואלבומים מהדיסקוגרפיה שלה בעבר ומילים מהשיר, "Perfect Illusion".
בסבב הופעות זה נכלל "מקל דיסקו" בגרסה חדשה כפי שהופיעה עימו במופע הסופרבול LI.
תלבושת נוספת הייתה בגד גוף מקטיפה שחור עם שרוולים מקושטים ורודים ומגפי עקב מותאמים אישית שעוצבו על ידי ג'וזפה זנוטי, שהושלמו מאוחר יותר עם חצאית חתונה לבנה.
בהמשך התלבשה גאגא במעיל נפוח "שק שינה" אדום באורך 10 מטר ומסכת עיניים.
לאחר שהסירה את המעיל, גאגא החלה להופיע בבגד גוף עור אדום ומגפי עור ציצית, היא לבשה גם מעיל לבן גאומטרי עם קשתות מרובות על שתי זרועותיה, והושלמה עם מסיכת נוצות ושני עקבי ג'וזפה עם רצועת קריסטל.
התלבושת הושוואה לתלבושותיה בתקופת המיני אלבום, The Fame Monster משנת 2009. מאוחר יותר היא הסירה את הז'קט וחשפה בגד גוף צוואר מדומה נוצץ עם שרוול ארוך.
להדרן, לבשה גאגא מעיל גלימה נוצץ ומעוטר קריסטל ואותו כובע ורוד שנראה על עטיפתו של האלבום Joanne.
המופע מתחיל בכך שמוצג על המסכים שעון שסופר לאחור וכאשר מגיע לסיומו גאגא יוצאת והקהל שומע ברקע את המשפט "אל תקראו לי גאגא" והיא עונה להם "תקראו לי ג'ואן!".
לאחר מכן מתחילה לבצע את "Diamond Heart" בתלבושת שחורה עם כובע ורוד וערפל, בסיומו, "A-Yo" מתחיל להתנגן והיא, רקדניה, והנגנים מופיעים על במה גבוה.
בסיומו נושאת נאום ו-"Poker Face" מתחיל ובמהלכו, היא ורקדניה מבצעים את הכריאוגרפיה המקורית שלו.
השיר הבא הוא "Perfect Illusion" שבזמן הביצוע גאגא מתהלכת על הבמה בליווי נגן גיטרה אחד בלבד.
בסיום הביצוע, היא יורדת מהבמה ומחליפה לתלבושת חדשה ובזמן הזה מוצג לקהל סרטון מעבר שבו היא נראית נוהגת במכונית כחולה עם ערפל ורוד והכובע של כריכת האלבום.
בחזרתה נראו על המסכים להבות אש ו-"John Wayne" החל, במהלך ביצוע השירים הבאים, "Scheiße" ו-"Alejandro" היא מורידה חלק מתלבושתה ובסיומם, היא יורדת שוב מהבמה וסרטון נגלה לקהל שבו היא נראית בצבעים שחור לבן רוקדת.
לאחר מכן "Just Dance" החל להישמע והיא נראתה מנגנת בגיטרת פסנתר בתלבושתה חדשה בצבע כחול שתואמת לרקדניה.
בשיר הבא, "LoveGame" הבמה זוהרת בצבעים כחולים וורודים והיא מחזיקה את "מקל הדיסקו" שלה שמאופיין במהלך הביצועיים עם השיר במהלך סבבי ההופעות שלה, בסיום "Telephone" כשיר הבא, נעלמת מהבמה ומוצג סרטון מעבר לקהל.
בחזרתם לבמה נראית בתלבושת שחורה חלקה ורקדניה בתלבושות פרחוניות, בעת ש-"Applause" מתחיל להתנגן ובסיומו היא מגיעה לפסנתר צבעוני במרכז הבמה ומתחילה לשיר את "Come To Mama" ו-"The Edge Of Glory".
בסיום ביצוע השירים, רקדניה מגיעים לבמה ומחברים לתלבושתה חלק תחתון של שמלת כלה ולאחר מכן "Born This Way" מתחיל להתבצע ובסיומו מוצג סרטון נוסף.
בחזרתם של הרקדנים וגאגא, הם נראים בבגדים אדומים והיא עם תלבושת בליווי שובל שלאחר מכן הוצא.
במעבר לשיר ה-16 "Dancin' in Circles", היא מדברת עם הקהל ומתחילה לשיר את מילותיו על במה גבוה וכך גם בשיר הבא, "Paparazzi".
לאחר מכן יורדת מבמה וחוזרת בתלבושת שנראית עשויה מעיתונים עם כובע תואם והחלה לשיר את "Angel Down", בזמן הביצוע היא מגיעה לכיסא ומתחילה לשוחח עם הקהל ולבצע את "Joanne" בליווי גיטרה.
בסיומו, יורדת מהבמה ומתחיל סרטון שמציג אותה מלאת צבע סגול על פניה.
בחזרתה, נראית בבגדים לבנים עם הרקדנים ומסכת נוצות בעת ביצוע "Bad Romance" שלאחר מכן עוברת ל-"The Cure" עם כריאוגרפיה מלאה ומורידה חלק מתלבושתה.
בסיום השיר היא נעלמת מהבמה בפעם האחרונה ומחליפה לתלבושת שונה וחוזרת עם ההדרן של הקהל שאיתו משוחחת בדרכה לפסנתר שעליו מנגנת את השיר האחרון, "Million Reasons".
בסיומו יורדת מהבמה שמחשיכה ובכך המופע מסתיים.
טום מאריי מהעיתון Edmonton Journal סיקר את הבב עם ביקורת חיובית מאוד בעודו אומר כי "תקיפה גדולה וחשובה על החושים, הסבב ג'ואן העולמי של גאגא מרשים כמו שהוא מופע בזירה, עם קשת דרמטית שתלויה באותה מידה על הכריזמה והמיומנויות הקוליות שלה כמו שהיא עושה כל אחד מהאפקטים המיוחדים".
אלכס סטדמן ממגזין Variety אמר כי, "ליידי גאגא יכולה להיות יותר מכוכבת הפופ הממוצעת שלך...
אם כי יש הרבה מה לומר על הבלתי משתנה של גאגא, שירה וביצוע אנרגטי עתיר אנרגיה, כדאי גם לציין את אחד החלקים המרשימים ביותר במופע - התפאורה.
בביקורת חיובית נוספת כתב ג'וש בל מהעיתון Las Vegas Weekly "אפילו ככל שאלבומי האולפן של ליידי גאגא יהפכו ליותר מפוזרים ולא אחידים, היא נותנת הופעה חיה פנטסטית, שמזקקת את מיטב המוזיקה שלה, את חוש האופנה שלה, את כישוריה הקולניים ואת אישיותה הכריזמטית למחזה בימתי של שעתיים...
גאגא עצמה נותרה החלק המהפנט ביותר של מופע מרשים ומעוצב".
בסקירתו עבור העיתון Boston Herald, ברט מילאנו שיבח את קולה של גאגא ואמר, "היא זמרת יוצאת דופן, בבית באותה מידה עם נשמה כחולת עיניים, מנגינות ריקוד קשות ומספרי קברט לפידים...
לא היה שום ליפ סינק במהלך המופע אמש ובשביל אמני פופ מיינסטרים ברמת סופרסטאר, זה חריג גדול מהכלל.
המופע הציג כי הקריירה שלה עשויה לעבור לשלב פחות צעקני ואינטימי יותר - אך אמש היא הביאה את הכל, את הריגושים הזולים ואת הלב הבסיסי".
ג'ון קרמניקה מהעיתון ניו יורק טיימס הרגיש כי "גאגא מרגישה בבית יחד עם ניגוני הפסנתר שלה על במה".
סלינה פרגאסי מהעיתון שיקגו סאן טיימס החמיאה לעיצוב התפאורה, לתלבושות ולשירה ה-"כמעט מושלמת של גאגא" ואמרה כי הסבב הוא "רק עוד עדות לכוח הכוכבים של גאגא".
עם זאת, היא הייתה ביקורתית ביכולות הריקוד של גאגא ואמרה כי "הזמרת, אם כי הייתה צל של האני הרוקד שלה לשעבר, והסתמכה על כוריאוגרפיה בת שנים ונאבקה לשמור על שיווי המשקל שלה בעת ביצוע השיר "Bad Romance".
באופן דומה, מיקאל ווד מהעיתון לוס אנג'לס טיימס האמין ש-"הבלדות היו גולת הכותרת של הקונצרט", והוסיף כי "היא החלה להתעייף מסנכרון זהיר של כל אותם צעדי ריקוד נעימים.
בלהיטים ישנים עסוקים כמו "LoveGame" ו-"Telephone" גאגא הציגה מעט התרגשו גלויה".
בעיתון מונטריאול גאזט המבקר ריצ'רד ברנט כתב ביקורת חיובית על פי המופע ואמר כי "מה שחסר לגאגא במומנטום המוזיקלי הכללי, פינה יותר מהבמה המרכזית המרובת צורות המדהימה שלה עם האפקטים המיוחדים שלה".
אדם גרהם כתב בחדשות דטרויט תיאר את גאגא כ-"דינמיט לאורך כל הלילה" ושיבח את הקשר ההדוק שלה עם הקהל, תוך שהוא מתח ביקורת על זמן שינוי התלבושות בעוד להקתה ממלאה את החסר.
אלכסיס פטרידיס מהגרדיאן דירג את המופע עם כ-4 כוכבים מתוך חמישה, ובחר את ההופעה של גאגא במהלך הקטעים האקוסטיים ואת הקשר שלה עם הקהל כנקודות השיא.
עוד הוסיף כי למרות שלא ניתן לכנות את המופע כ-"מאופק", בהשוואה לסיבובי ההופעות הקודמים שלה, "המוזרות שהייתה פעם כרטיס הביקור שלה, הוחלפה בהופעותיה בסבב זה במידה ניכרת".
אליס וינסנט מהדיילי טלגרף ציינה כי "Joanne World Tour" הוא "רומן מינימליסטי יותר, ותדמיתה של גאגא איננה גימיק, היא נשארת אותו הדבר אחרי הכל".
על פי החברה "Live Nation", בכל תאריכי הזירות של הסבב הייתה כניסה כללית וכרטיסי מושבים שמורים.
הרשאות מיוחדות ניתנו לבעלי כרטיסי הבנק של סיטי, שהייתה להם הזדמנות לנצל את המכירה המקדימה בערים כמו לוס אנג'לס ופילדלפיה, אם כי הייתה מגבלה של 8 כרטיסים לכל עסקה לכל קונה.
על כל כרטיס שנמכר להופעות בארצות הברית, "Live Nation" הודיעה כי יוענק כ-1 מיליון דולר לארגון ללא מטרת הרווח של גאגא, "Born This Way Foundation".
החברה הודיעה כי החלו דרישות גבוהות לכרטיסים ברחבי צפון אמריקה ואירופה, כאשר הכרטיסים הועמדו למכירה ב-13 בפברואר 2017. כל התאריכים למופעים בצפון אמריקה נמכרו באופן מיידי והובילו לתאריכים משניים שנוספו בערים כמו לאס.
וגאס, אינגלווד, טורונטו ופילדלפיה כמו גם בשדה סיטי של ניו יורק ובפנוויי פארק בבוסטון.
עוד דווחו על הופעות אשר נמכרו ב-100% סולד אאוט לתאריכי הסבב בטקומה, אומהה, ונקובר, אדמונטון, סן פרנסיסקו, שיקגו ומונטריאול, בין היתר.
ביקוש דומה נצפה באירופה, שם נמכרו כרטיסים שלושה ימים קודם לכן, מה שהוביל למכירה מהירה.
בברצלונה, בירמינגהם, לונדון ופריז אזלו מיד עם "Live Nation" שהודיעה מיד על תאריכים נוספים.
החברה הויעה לעיתונים כי כרטיסים במחיר מינימום זמינים לתאריכים נוספים עקב הביקוש הרב.
מגזין הבילבורד חשף את שובר הקופות הראשון של הסבב בצפון אמריקה באוגוסט 2017. סך הברוטו עמד על כ-8.7 מיליון דולר, עם 78,530 כרטיסים שנמכרו מארבע הופעות.
המופעים בפורום של אינגלווד סיפקו הן את המכירות הגבוהות ביותר ברוטו והן את מכירת הכרטיסים של ההופעות שדווחו, והכניסו 3.6 מיליון דולר עם נוכחות של 28,567 אוהדים.
עם סיום הלג הראשון בצפון אמריקה, דיווח בילבורד על סך של כ-52 מיליון דולר הכנסות, עם למעלה מ-440,000 כרטיסים שנמכרו ב-100% מתוך 20 מופעים בלבד.
מופעי האצטדיון של הסבב עמדו על 36,500 כרטיסים בממוצע, בעוד שבזירות הממוצע היה 15,800. בהשוואה לסבב ההופעות הרביעי של גאגא משנת 2014, "ArtRave: The Artpop Ball" היה בממוצע עם כ-12,300 נוכחים ואילו "Born This Way Ball" גרף 12,400 כרטיסים במהלך הופעות של 10 חודשים.
"Pollstar" חשף כי הלג השני בצפון אמריקה הכניס בסיומו 85.7 מיליון דולר בסך הכל, עם 737,155 כרטיסים שנמכרו.
במצעד סבבי ההופעות המובילים לשנת 2017 של "Pollstar" סבב ההופעות דורג במקום ה-14 עם כ-2.45 מיליון דולר הכנסות ברוטו עם 35 מופעים שדווחו.
בסיומו, "Joanne World Tour" הכניס כ-95 מיליון דולר מתוך 842,000 כרטיסים (100%).
ב-19 בנובמבר 2017 גאגא ביצעה את השיר, "The Cure" בשידור חי לטקס פרסי המוזיקה האמריקאית, ממופע הסבב בזירה "Capital One Arena" בוושינגטון.
זו הייתה ההופעה הראשונה בטלוויזיה לשיר, והשנה השנייה ברציפות של גאגא שמופיעה בטקס זה, לאחר הופעתה בשנת 2016 עם "Million Reasons".
באותו יום לפני הופעתה עם "LoveGame" המופע הוקפא כדי לשדר את זכייתה בפרס הטקס בקטגוריית אמנית הפופ רוק הטובה ביותר אשר הוענק על ידי 3 מעריציה על הבמה עם נאומה בשידור חי.
שנהטקסקטגוריהתוצאהמקור2017פרסי האתר של בילבורדפרס קונצרט הקידום2018פרסי "Pollstar"סיבוב ההופעות של השנה
רשימת שירים זו מראה את המופעים מ-1 באוגוסט 2017 בוונקובר, קנדה אך אינה נכונה לכול תאריכי הסבב.
Jiotto Caspita (ביפנית: ジオット・キャスピタ) היא מכונית קונספט בתצורת מכונית ספורט, המוגדרת כמכונית על, מתוצרת יצרנית מכוניות המרוץ היפנית, "Dome" (ביפנית: (株式会社童夢) אשר נבנתה בין השנים 1989–1990.
אב טיפוס הראשון הוצג בתצוגת המכוניות של טוקיו ה-28 בשנת 1989.
2 דלתות הדגם "Gull-wing door" ("דלת של כנף")
"1989 Mk I Caspita" (אב טיפוס ראשון)
מנוע: סובארו דגם "Subaru 1235")
5 שסתומים לצילינדר (60 שסתומים)
קיבולת מכל דלק: 100 ליטר
ספוילר (קדמי ואחורי) נשלט חשמלית, טווח מתוכנן 190 מ"מ
4 שסתומים לצילינדר (40 שסתומים)
JimJam הוא ערוץ טלוויזיה בינלאומי לילדים בגילאי 2 עד 6 שהושק במקור באיטליה בשידורי רשת Sky Italia בשנת 2006.
הערוץ זמין ברחבי אירופה, המזרח התיכון, אסיה, אפריקה, ובישראל החל מדצמבר 2009. בדצמבר 2019 הודיעה yes כי היא מורידה את רצועת השמע בעברית של הערוץ ב-1 בינואר 2020, ומשאירה את רצועות השמע באנגלית וברוסית.
באותו חודש הודיעה גם סלקום tv כי תוריד את הערוץ וב-31 בדצמבר 2019 הערוץ סיים את שידוריו בסלקום tv.
ב-4 במרץ 2025 הערוץ עבר לאפיק 148 בשידורי yes.
ערוץ JimJam הושק ב-1 באוקטובר 2006 באיטליה.
הערוץ תוכנן להיות בינלאומי, עם תוכניות להתחיל את שידורי הערוץ בכבלים ובלוויין ברחבי אירופה, ולאחר מכן להרחיב את שידוריו לכל רחבי העולם (למעט ארצות הברית ובריטניה).
בנובמבר 2007 אכן החל הערוץ לשדר גם במרכז ומזרח אירופה ובמאי 2008 הושקו שידוריו גם בהולנד ובשווייץ.
עד 2010 הורחבו שידורי JimJam ל-50 רשתות שונות באירופה, המזרח התיכון, אסיה ואפריקה.
ב-1 במרץ 2018 נסגרו שידורי הערוץ בהולנד.
בישראל שודר הערוץ החל מ-28 בדצמבר 2009 ב-yes באפיק 95 לפני כן באפיק 41, לאחר שהחליף את ערוץ Cartoon Network ששודר באותו אפיק והורד מן האוויר בעברית, ברוסית ובאנגלית (לפי בחירה) ובאפיק 223 (שפה רוסית בלבד).
משנת 2012 הערוץ עלה ב-HOT באפיק 74 באנגלית ו-118 ברוסית.כמו כן, לאחר ששודר במשך חודשים בגרסת ערוץ מרתון בסלקום tv התווסף הערוץ לשירות עם דיבוב מלא לעברית לכל תכניו.
הערוץ עלה לראשונה במרץ 2017 בחברת yes בדיבוב מלא לעברית (הערוץ זמין גם באנגלית וברוסית) ולאחר מכן עלה בדיבוב גם לסלקום tv.
במאי 2019 עלה הערוץ גם לשירות פרטנר tv.
פוקויו (שודר בעברית בערוץ בייבי, הופ!
בוב הבנאי (Bob the Builder משודר בעברית ב-הופ!)
תומס הקטר (Thomas & Friends - הסדרה הקלאסית משודרת בעברית ב-הופ!
עיר הקטרים / עיר הקטרים חפש את המטמון (Chuggington) (משודר בעברית ב-הופ!)
אנג'לינה בלרינה (Angelina Ballerina) (שודר בעברית בטלוויזיה החינוכית)
כל הכבוד לנמרוד (שודר בעברית ב-הופ!)
פיבי הדוב (שודר בעברית ב-הופ!
קיפר (Kipper) (שודר בעברית בערוץ הופ!
חברים מציירים (שודר בעברית ב-הופ!)
טימי הטלה (שודר בעברית ב-הופ!
פליפר ולופקה (שודר בעברית ב-ג'וניור)
Simon (שודר בעברית בערוץ הופ!)
פינגו (Pingu) (שודר בערוץ הופ!, חינוכית וערוץ הילדים)
Rubbadubbers (שודר בעברית בערוץ הופ!)
Dot (שודר בעברית בערוץ הופ!
מדברים אנגלית עם נאדי/ נאדי בארץ הצעצועים 2009/ פנו דרך לנאדי (שודר בעברית ב-הופ!)
גיבורי העיר (שודר בעברית ב-הופ!)
פאונד פאפיס (שודר בעברית ב-ערוץ הילדים)
סמי הכבאי (Fireman Sam) (שודר בעברית ב-הופ!
קאיו (Caillou) (משודר בעברית ב-הופ!
Conni (שודר בעברית בערוץ הופ!)
עמית המשאית (שודר בעברית ב-הופ!)
mio mao (שודר בערוץ בייבי וצופי בארצות הברית)
נוני התמנון (Oswald) (שודר בערוץ ניק ג'וניור וניקלודיאון בארצות הברית וחינוכית)
הארי ודלי הדינוזאורים (שודר בעברית ב-הופ!
יש לנחש עם חן (Guess with Jess) (שודר בעברית ב-הופ!)
ברק ומכוניות המרוץ (Roary the Racing Car) (שודר בעברית ב-הופ!)
דר הדוור - Delivery Service (שודר בעברית בערוץ הופ וחינוכית)
קייט ומים-מים (שודר בעברית ב-דיסני ג'וניור)
קוני העגלה (שודר בעברית בערוץ הופ!)
מילו (סדרת טלוויזיה, 2021) (Milo - משודר בעברית בערוץ יויו)
רובואוטו פולי (זמין גם בעברית בערוץ ניק ג'וניור)
שיר וחברים הרפתקאות חווים (זמין גם בעברית בערוץ הופ!
Panda (שודר בעברית בערוץ הופ!
פיפי והניצנים (שודר בעברית בערוץ הופ!)
קוף אחרי בן אדם (שודר גם בערוץ לולי וערוץ הופ.)
Jinbei F50 הוא מיניוואן מתוצרת יצרנית הרכב הסינית Jinbei (בסינית: 華頌) אשר מיוצר משנת 2017 ועד היום בסין.
דגם ה-"Jinbei F50" הוצג לראשונה בשנת 2017 בתערוכת הרכב הבין-לאומית של שאנגחאי.
4 דלתות צד + דלת אחורית.
Joan of Arc (בעברית: ז'אן ד'ארק) הוא שיר שהוקלט על ידי הזמרת-יוצרת האמריקאית מדונה, מתוך אלבומה השלושה עשר, Rebel Heart.
השיר הגיע למקום ה-38 במצעד שבפינלנד, וה-20 במצעד שבהונגריה.
השיר נכתב על ידי מדונה, טובי גד, מוזלה ולארי גריפין ג'וניור והופק על ידי מדונה, גד, ג'וש קומבי ומפיקים מוזיקליים נוספים.
סגנונות אלו מאפיינים שירים נוספים מתוך האלבום.
למרות שלא יצא כסינגל, הצליח השיר להיכנס אל המצעדים שבצרפת, הונגריה, ספרד, ושוודיה.
האודיו של השיר אשר הועלה ליוטיוב ב-10 בפברואר 2015, זכה להצלחה נאה גם כן, כאשר צבר למעלה מ-1.8 מיליון צפיות.
(בעברית: ג'ו קוקר!) הוא אלבום רוק קלאסי ובלוז מתקדם מאת הזמר והמוזיקאי ג'ו קוקר, שיצא בשנת 1969, לאחר הופעתו של קוקר בפסטיבל וודסטוק בארצות הברית.
כמו רובם הגדול של שיריו של קוקר, גם אלבום זה מורכב כולו רק מגרסאות כיסוי (קאברים), שהיו המומחיות של קוקר.
באותה התקופה לא היה נהוג לבצע רק גרסאות כיסוי ובגלל זה האלבום הוא אחד מאלבומי הקאברים הראשונים.
כמו כן גם שירים של האמן האמריקאי היהודי לאונרד כהן ("Bird on the Wire"), אשר היה שותף לשיתופי פעולה עתידיים עם קוקר.
באלבום גם שיר מאת ליאון ראסל ("Delta Lady").
קוקר גם כתב יחד עם כריס סטינטון (שהיה גם שותפו לכתיבה בשנים מאוחרות יותר) שיר אחד באלבום, שנקרא "That's Your Business Now".
את השירה באלבום מבצע קוקר, שהיה ידוע בקולו המחוספס והנמוך בסגנון באריטון, והוא גם כתב את העיבודים המוזיקליים לשירים.
שלא כמו גרסאות כיסוי 'רגילות', גרסאותיו של קוקר שונות כמעט לחלוטין בנגינתם מהשירים המקוריים, ולמי שאינו יודע את המילים המקוריות יכול אפילו להתבלבל ולחשוב כי זהו שיר מקורי.
למשל, בשיר המקורי של להקת ה"ביטלס", "Somthing", (אשר יצא רק זמן קצר לפני כן באותה שנה כחלק מהאלבום "Abbey Road") יש רק שני קולות, של פול מקרטני ושל ג'ון לנון, וארבעה כלים: שתי גיטרות חשמליות (לנון וג'ורג' האריסון), גיטרה בס (מקרטני) ותופים (רינגו סטאר).
ואילו בשיר בביצועו של קוקר נכתבו עשרות תפקידים: קולו של קוקר הוא המוביל, בעוד שיש עוד שלושה קולות של זמרות הרקע.
לצידם יש מתופף (פול האמפריי), פרקאשן (מילט הולנד) גיטרה בס (אלאן ספנר), שלוש גיטרות (ליאון ראסל, הרני מקלאוו, קלארנס וויט), פסנתר וקלידים (כריס סטאינטון, ליאון ראסל) וכלי נשיפה וקשת.
יש גם סולו אורגן שנכנס בין הפזמון לבתים, סולו שלא מופיע כלל בשירם המקורי של להקת הביטלס.
קוקר החליט לארגן להקה חדשה ("הכלבים המטורפים והאנגלים") בעזרת הקלידן ליאון ראסל שהפיק את האלבום יחד עם דני קורדל וגם ניגן בו בקלידים ובגיטרה, ובכך מבשר כיוון מוזיקלי חדש לזמר במהדורותיו באולפן.
האלבום הצליח מאוד באמריקה ובאנגליה ורבים משיריו הפכו ללהיטים מאוחר יותר.
לאחר שהאלבום יצא בממלכה המאוחדת בריטניה במאי 1972 כאלבום כפול עם אלבומו הראשון "With a little Help From My Friends" הוא דורג במקום מספר 29 ברשימת האלבומים הפופולריים של השנה.
עם יציאתו, האלבום דורג גם כמספר 11 מתוך 200 אלבומים במצעד הבילבורד באמריקה.
המקום הגבוה שקיבל האלבום ככל הנראה ניתן גם בגלל פופולריות הופעתו של קוקר עם להקת ה"גריז" בוודסטוק מוקדם יותר באותה שנה.
כריס סטאינטון – פסנתר, אורגן
ליאון ראסל - פסנתר, אורגן, גיטרה
הרני מקלאוו, קלארנס וויט – גיטרה
פיט קלינוב – דוושת גיטרה
אלאן ספנר – גיטרה בס
ברוס רולנד, פול המפרי – תופים
מרי קלייטון, בוני ברמלט, ריטה קולידג', פטריס הולוויי, שרלי מתיוס – קולות רקע
JoJo (בעברית: ג'וג'ו) הוא אלבום הבכורה של הזמרת-יוצרת האמריקאית ג'וג'ו.
האלבום יצא לאור ב-22 ביוני 2004. מתוך האלבום יצאו שלושה סינגלים, כשהבולט מתוכם הוא "", אשר הפך ללהיט בינלאומי.
המהדורה המחודשת הוקלטה מחדש בשנת 2018.
מקוםתאריםמכירותארצות הברית (RIAA)פלטינה1,000,000בריטניה (BPI)זהב100,000גרמניה (BVMI)זהב100,000קנדה (Music Canada)פלטינה100,000
בארצות הברית ובקנדה, Jock הוא כינוי סטריאוטיפי לבחור אתלטי העוסק בספורט ואינו מגלה עניין בנושאים אינטלקטואליים.
כינוי זה מיוחס בדרך כלל לספורטאים בנבחרות הספורט של בתי ספר תיכון ואוניברסיטאות כחלק מתרבות הנוער.
באנגלית ישנן מספר מילים נרדפות למונח זה כמו musclehead (ראש-שריר) ו-musclebrain (מוח-שריר).
מונחים אלה מתייחסים גם כן לסטריאוטיפ שבחור מסוג זה הוא שרירי אך לא אינטליגנטי, ולא ניתן לנהל איתו שיחה של מעבר לספורט או מספר נושאים רדודים נוספים.
השימוש במילה במשמעות זו החל להיות פופולרי בסביבות שנות השישים של המאה העשרים.
משוער כי מקור המונח הוא במילה "jockstrap", פריט הלבשה תחתונה לגברים המספק תמיכה והגנה על איברי המין הגבריים בעת פעילות ספורטיבית.
מונח זה משמש באופן דיכוטומי כניגוד למונח חנון, אדם בעל יכולות אינטלקטואליות גבוהות אך לא פופולרי בחברה ובעל מראה לא מושך.
ניגוד זה מוצג רבות בתרבות הפופולרית.
דמות ה-Jock מתוארת פעמים רבות כך:
גבוה, שרירי ובעל מבנה גוף אתלטי
מפגין בריונות כלפי אחרים הלוקים במחסור של יכולות ספורטיביות
בנוסף, בתרבות הפופולרית דמות זו מוצגת לעיתים קרובות כמי שמוסד החינוך בו היא לומדת מפגין כלפיה סלחנות גם אם היא מתנהגת בצורה לא נאותה, או לא משיגה ציונים הולמים, זאת במטרה לשמור בבתי הספר ובאוניברסיטאות ספורטאים מצטיינים, ואף לנסות להתחנף אליהם.
סוג הספורט שבו הJock מתמקד משתנה בהתאם להקשרים תרבותיים וחברתיים.
לדוגמה, בתרבות האמריקאית, פוטבול ובייסבול הם הענפים המזוהים ביותר עם סטריאוטיפ זה.
פופולריות הענפים הללו במערכת החינוך האמריקאית הופכת את הספורטאים המצטיינים בהם לדמויות בולטות בבית הספר, ומקנה להם מעמד חברתי גבוה.
מעבר לעיסוק הישיר שלו בספורט, ההשקעה האינטנסיבית בתחום זה משפיעה על היבטים נוספים בזהותם- הם לרוב מפתחים גינונים ותפיסות עולם שמעריכים כוח ותחרותיות, ולעיתים אף מזלזלים בתחומים הנחשבים "אקדמיים" או "אומנותיים".
דמות ה-Jock מוצגת לרוב בסרטים וסדרות נעורים.
דמויות אלה משמשות לפעמים כדמויות הראשיות ולפעמים כאנטיגוניסטיות.
דיוק אורסינו (צ'נינג טייטום) בסרט יש לה ביצים
ג'קסון ויטמור (קולטון היינס) בסדרה זאב צעיר
ג'ון טאקר (ג'סי מטקלף בסרט ג'ון טאקר מה זה גמור
ניית'ן סקוט (ג'יימס לאפרטי) בסדרה מגרש ביתי
אנדרו קלארק (אמיליו אסטבז) בסרט מועדון ארוחת הבוקר
ווס רוש (רובי אמל) בסרט מתוייגת
ראיין שיי (פארקר יאנג) בסדרה פרברי הגיהנום
Joan of Arc (בעברית: ז'אן ד'ארק) הוא סינגל שיווקי שהוקלט על ידי להקת בנות הפופ הבריטית ליטל מיקס, מתוך אלבום האולפן החמישי של הלהקה, LM5. השיר יצא לאור ב-2 בנובמבר 2018, על ידי חברת התקליטים סייקו מיוזיק, כסינגל השיווקי הראשון מתוך האלבום.
השיר נכתב על ידי לי-אן פינוק, ג'ייד ת'ירלוול, פטריק פטריקיוס, פיליפ פלייסטד ואלכסנדרה שונגודזו גובר והופק על ידי לוס-צ'יינג'.
הוא שיר טראפ-פופ שמכיל פעימות היפ הופ קופצניות.
אורכו הוא שלוש דקות ואחת עשרה שניות.
Direct Lyrics הרחיקו וקראו לו "שיר פופ אורבני [...] עם סגנונות שונים".
ליטל מיקס ביצעה את השיר בשידור חי בפעם הראשונה במופע השקת אלבום עבור אפל מיוזיק ב-13 בנובמבר 2018, בלונדון.
השיר הצליח להגיע למקום ה-14 במצעד השירים שבניו זילנד, מה שהופך אותו לאחד מהשירים המצליחים ביותר מתוך האלבום.
במצעד השירים שבאירלנד, התברג במקום ה-63. במצעד השירים שבסקוטלנד, התברג במקום ה-35, בעוד במצעד הסינגלים הבריטי התברג במקום ה-61.
מדינהתאריך יציאהפורמטחברת תקליטיםמקורעולם2 בנובמבר 2018הזרמת מוזיקה • הורדה דיגיטליתסייקו
Jiuzhang הוא מחשב קוונטי מבוסס פוטונים, בעל 76 קיוביטים, אשר פותח על ידי אוניברסיטת המדע והטכנולוגיה של סין.
הוא קרוי על שם ספר המתמטיקה הסיני, תשעת הפרקים של אמנות המתמטיקה.
ב-3 בדצמבר 2020, אוניברסיטת המדע והטכנולוגיה של סין דיווחה בכתב העת המדעי Science כי המחשב הצליח לבצע משימה של דגימת בוזון גאוס תוך 200 שניות (3 דקות ו-20 שניות), כאשר למחשב העל הקלאסי המהיר ביותר ייקח כ-500 מיליון שנים להשלימה וכ-2.5 מיליארד שנים למחשב העל Sunway TaihuLight.
הצוות הסיני טוען כי המחשב מהיר פי 10 מיליארד מאשר המעבד הקוונטי Sycamore של גוגל, המבוסס על מוליכי-על ועל כן, הוא המחשב השני שהשיג עליונות קוונטית .
Jigsaw (בעברית: פאזל) הוא סינגל שהוקלט על ידי הזמר-יוצר האמריקאי קונאן גריי, כסינגל השלישי מתוך אלבום האולפן השני שלו, Superache.
את השיר כתב גריי יחד עם דן ניגרו, שגם הפיק אותו.
השיר יצא לאור ב-21 בינואר 2022 על ידי חברת ההקלטות ריפבליק רקורדס.
ב-16 בינואר 2022, פרסם גריי סרטון שלו מבצע את הבית הראשון של השיר עם גיטרה.
יומיים לאחר מכן, הכריז גריי רשימת על השיר וצירף את עטיפתו.
"Jigsaw" הוא שיר פופ בסגנון בלדה ובעל אלמנטים של מוזיקת רוק הנשמעים במהלך הפזמון ובהמשך השיר.
מבחינה מילית, השיר עוסק בלשנות את עצמך על מנת להשביע את רצונם של המאהב/ת שלך ולעשות הכל למענם.
המונח "Jigsaw" (פאזל) מרמז על כך שהדברים אינם במצבם הרגיל.
במספר תיאוריות נטען כי גריי כתב את השיר על מערכת היחסים של הוריו, שכן בבית הראשון נכתב "'Then I'd be more like my sister; Say, 'Thank you Ma'am and Mister" ("אז אהיה יותר כמו אחותי, ואומר 'תודה לכם מר וגברת'").
השיר אמנם לא נכנס למצעד הבילבורד הוט 100 האמריקאי, אך דורג במקום ה-27 במצעד הרוק & אלטרנטיבי של בילבורד.
ב-26 בינואר 2022 פורסם קליפ המילים הרשמי של השיר.
נכון למאי 2022, צבר הקליפ למעלה ממיליון צפיות.
Jiggle Jiggle הוא סינגל בריטי-אמריקאי משנת 2022 של העיתונאי ויוצר הדוקו לואי ת'רו.
השיר הופק על ידי צמד הדיג'יים Duke & Jones ממנצ'סטר.
השיר נוצר בעקבות קליפ שבו ת'רו שר בראפ בתוכנית Weird Weekends .
בשנת 2000 בזמן צילומים לעונה השלישית של Louis Theroux's Weird Weekends, ת'רו ניסה לעשות ראפ, כשראפרים מתחנת הרדיו WQUE-FM מניו אורלינס עוזרים לו עם קצב המנגינה.
הראפ כולל קטעים מהשיר "Red Red Wine" , שבמקור נכתב על ידי ניל דיימונד.
הצמד ממנצ'סטר, Duke & Jones, אשר יצרו מיקסים לקטעי אודיו אקראיים של העיתונאי לואי ת'רו, פרסמו את הקליפ שלהם ב-16 במרץ 2022. הקליפ הפך במהירות לוויראלי באפליקציה טיקטוק וברשתות חברתיות אחרות, והקליפ זכה ל-65 מיליון צפיות בטיקטוק נכון ל-7 ביוני.
בסופו של דבר נחשפו קטעים נוספים שבו לואי ת'רו שר בראפ, מה שהוביל לכך שה-BBC כינו אותו "גאון היפ-הופ ענק".
אנשים רבים באפליקציה טיקטוק שרו למנגינת הקליפ "My money don't jiggle jiggle, it folds...".
נכון ל-17 במאי 2022, השיר התנגן ברקע של 5.4 מיליון סרטוני טיקטוק.
ב-13 באפריל 2022, Duke & Jones הוציאו גרסה ארוכה יותר שבו ט'רו שר בראפ, נכון ל-7 ביוני 2022, לסינגל יש 11 מיליון צפיות ביוטיוב.
ב-12 במאי 2022, Duke & Jones העלו פוסט באינסטגרם עם סרטון של ט'רו מקליט את עצמו שר את השיר "Jiggle Jiggle" בסטודיו, ובכך הם רמזו שהם הולכים להוציא ביחד סינגל רשמי חדש.
הסינגל "Jiggle Jiggle" בסופו של דבר יצא ב-13 במאי באותה שנה.
Jimmy Cooks הוא שיר שהוקלט על ידי הראפר הקנדי דרייק, בהשתתפות הראפר 21 סבאג', מתוך אלבום האולפן השביעי של דרייק, Honestly, Nevermind, שיצא לאור ב-17 ביוני 2022, על ידי חברות התקליטים ריפבליק רקורדס ו-OVO סאונד.
זהו השיר היחיד באלבום עם הופעת אורח, והוא זכה לתואר "הרצועה המצטיינת" מאתר HotNewHipHop.
בטרם יצא כסינגל, השיר הגיע היישר אל המקום הראשון במצעד הבילבורד הוט 100, והפך לשירו ה-11 של דרייק והשני של 21 סבאג' במקום הראשון במצעד.
מאוחר יותר, יצא כסינגל לרדיו הלהיטים העכשוויים ב-11 באוקטובר 2022, כסינגל השלישי מתוך האלבום.
בכללי, השיר נותן הבחנה על "המסע המקצועי" של דרייק ומתייחס לקריירת המשחק המוקדמת שלו.
סגנון השיר תואר כבעל "טעם של ממפיס" ובלט באלמנטים ה"נדירים" של סגנון ההיפ הופ באלבום מלא בשירי דאנס.
האזכורים בשיר זה כוללים את צמד ה-NBA שאקיל אוניל וקובי ברייאנט המנוח, וכן את תקריט הסטירה של ויל סמית' וכריס רוק בטקס פרסי אוסקר ה-94. דרייק ו-21 סבאג' מעניקים מחווה גם לאמנים המנוחים ליל קיד ודי ג'יי קיי סליי .
ג'סטין קורטו מ-Vulture שיבח את הופעתו של דרייק וטען שהגיע ל"מצב מלא של קרונר", בעוד שהופעתו של 21 סבאג' העלתה את רמתו של השיר והפכה אותו ל"רגע האנרגטי ביותר" של השיר.
ארמון סאדלר מ-Uproxx סבר כי השיר הוא "לכאורה חלק שני ל-'Knife Talk' מ-Certified Lover Boy ותיאר את הרצועה כ"חלקים שווים של כיף, שחצנות והייפ, דבר שבשגרת שני הראפרים".
מייקל ספונרה מבילבורד העניק לו את תואר השיר הטוב ביותר ב-Honestly Nevermind, והצביע על כך שדרייק "היה צריך להזכיר למאזינים שהוא בראש שרשרת המזון במשחק הראפ על ידי שמירת הטוב ביותר לסוף".
מקוםתאריםמכירות אוסטרליה (ARIA) זהב 35,000 ניו זילנד (RMNZ) זהב 15,000
"" (לעיתים מסוגנן כ-"") הוא שיר שנכתב על ידי בובי ולרסון פיין.
השיר בוצע לראשונה בהופעה חיה על ידי הגו-גו'ס , ולבסוף הוקלט על ידי ג'וזי קוטון , שהוציאה את השיר כסינגל ב-1981, כחלק מאלבום האולפן הראשון שלה, Convertible Music.
כמו כן, השיר הופיע בפסקול של הסרטים Valley Girl ו-Jackass Number Two .
עם יציאתו של השיר, השיר היה נושא למחלוקת.
קוטון הואשמה על ידי קבוצות שמרניות בקידום הומוסקסואליות.
כמו כן, אחת מהקבוצות השמרניות טענה כי "ג'וזי קוטון לא קיימת.
למעשה היא למעשה גבר הומו שניסה להמיר סטרייטים תמימים להומוסקסואליים".
כתבי העת וילג' ווייס ואדבוקט העלו ביקורת על השיר, כאשר כותרת המאמר בוילג' ווייס היה "ג'וזי, את כלבה?" (במקור: "").
מספר שנים לאחר הוצאת השיר, AllMusic סיקר את השיר וציין כי "בדיעבד, השיר נשמע די מאולף, ולאורך כל הבדיחה היא על הבחורה המעצבנת, ולא על ג'וני: 'he's not interested in her that way, so clearly he must not like girls' הוא (במכוון) הנחת יסוד מתנשאת להפליא".
קוטון טענה כי מאז הוצאתו של השיר יצרו איתה קשר מספר אנשים שהודו לה על השיר, מאחר שהוא עזר להם לצאת מהארון.
Jocelyn Flores הוא שיר שנכתב ובוצע על ידי הראפר והזמר האמריקאי XXXTentacion.
זהו הסינגל השני מתוך אלבום הבכורה שלו, 17. השיר הוא מחווה לחברתו המנוחה של XXXTentacion ג'וסלין פלורס.
הוא נשלח לרדיו הקצבי ב-31 באוקטובר 2017, כסינגל השני מתוך האלבום.
השיר מוקדש לג'וסלין אמפארו פלורס, בת 16 ילידת הברונקס שעברה מאוחר יותר לקליבלנד.
היא טסה לפלורידה כדי לפגוש את XXXTentacion ומאוחר יותר התאבדה במהלך החופשה ב-13 במאי 2017. חייה ומותה של פלורס היו נתונים לשמועות ומידע שגוי, שזכו להתייחסות במאמר מספטמבר 2018 ב-The Daily Beast.
XXXTentacion התאהב בפלורס לאחר שראה את התמונות שלה בטוויטר ותקשר איתה לראשונה ב-1 במאי 2017. הוא הזמין אותה לפלורידה ושכר אותה כדוגמנית לליין הבגדים Revenge ודיווחים מוקדמים ציינו בטעות כי היא כבר הייתה דוגמנית והגיעה לפלורידה אך ורק לצורך עבודה, אך היא לא עבדה בדוגמנות בעבר.
בחורה אחרת התארחה גם היא אצל הראפר, ובזמן שהוא יצא להשתתף בנשף של בן דודו, פשטו על תיק שהכיל 7,000 דולר במזומן; כל בחורה האשימה את השנייה.
בחשש שהמתח בין שתי האורחות יסתיים באלימות, XXXTentacion גירש את שתי הבנות מביתו וביטל את ההצעה לפלורס לדגמן עבורו; היא נכנסה למלון המפטון בקוקונאט קריק מעט לפני חצות ונמצאה ללא רוח חיים בבוקר.
XXXTentacion הקדיש לפלורס גם את השיר "Revenge" זמן קצר לאחר מותה.
השיר בנוי על דגימה של שירו של המפיק פוטסו "I'm Closing My Eyes", המכיל קולות של שילו דיינסטי.
השיר נכנס למקום ה-31 במצעד הבילבורד הוט 100 והגיע בשיאו למקום ה-19 לאחר מותו של הראפר.
הוא נכנס למקום ה-56 במצעד הסינגלים הבריטי, ומכר 5,998 עותקים כולל מכירות והשמעות בסטרימינג.
השיר נכנס גם למקום ה-14 במצעד ה-R&B הבריטי, ולמקום שני במצעד השירים העצמאיים הבריטי.
השיר צבר למעלה מ-1.7 מיליארד השמעות בספוטיפיי והוא אחד מהשירים המושמעים ביותר בספוטיפיי.
"Johnny, Johnny Come Home" (בתרגום חופשי מאנגלית: ג'וני, ג'וני חזור הביתה) הוא שיר של הצמד הנורווגי "אוולאנש" .
השיר יצא לאור ב־1989 כסינגל הראשון מתוך אלבום הבכורה של הצמד, "Avalanche", והפך ללהיט המזוהה ביותר עם הצמד.
השיר פורסם פעמיים: לראשונה בסוף 1988 עם עטיפה אדומה, ובמרץ 1989 ברמיקס חדש ובעטיפה כחולה.
במולדתו של הצמד, נורווגיה, השיר הגיע למקום השלישי, ובסך הכל שהה 11 שבועות ב־10 הגדולים.
בישראל השיר הוצג למצעד רשת ג' ב־9 ביולי 1989, ובשבוע שלאחר מכן ערך את הופעת הבכורה שלו במצעד במקום התשיעי.
ב־6 באוגוסט הגיע למקום הראשון.
בסך הכל שהה השיר לפחות תשעה שבועות במצעד השבועי.
במצעד השנתי של התחנה הוא דורג במקום השמיני.
בצרפת ערך השיר את הופעת הבכורה במצעד ב־1 באפריל 1989 במקום ה־43. בשבוע השישי שלו הוא נכנס לעשרת הגדולים במצעד.
הוא הגיע למקום הראשון בשבוע ה־10 ונשאר בו במשך שמונה שבועות רצופים, עד שהודח ממנו לטובת השיר "למבדה" של להקת "קאומה".
מאז צנח הדירוג שלו במצעד.
בסך הכל שהה השיר 17 שבועות ב־10 הגדולים ו־26 שבועות ב־50 הגדולים.
הסינגל פורסם גם בגרמניה, אך לא הצליח ולא דורג במצעד.